ಆಸ್ಟ್ರೇಲಿಯಾದಲ್ಲಿ ಕನ್ನಡ ಡಿಂಡಿಮ- ಎತ್ತರದ ಪಿರಮಿಡ್ ಏರಿದ ಹುಬ್ಬಳ್ಳಿಯ ನಂದಿತಾ

ಹುಬ್ಬಳ್ಳಿ: ಸಾಧಿಸುವ ಛಲವೊಂದಿದ್ರೆ ಏನ್ ಬೇಕಾದ್ರೂ ಸಾಧಿಸಿ ತೋರಿಸಬಹುದು. ಅದ್ರಲ್ಲೂ ಹೆಣ್ಣು ಮಗಳು ಮನಸ್ಸು ಮಾಡಿದ್ರೆ ಯಾವ ಕ್ಷೇತ್ರದಲ್ಲಾದ್ರೂ ಸಾಧಿಸಿ ತೋರಿಸಬಹುದು. ಅದಕ್ಕೆ ಹುಬ್ಬಳ್ಳಿಯ ನಂದಿತಾ ನಾಗನ ಗೌಡರ್ ಸಾಕ್ಷಿ.

ಹೌದು. ಹುಬ್ಬಳ್ಳಿಯ ನಂದಿತಾ ನಾಗಗೌಡರ್ ಈ ಹಿಂದೆ ಮೌಂಟ್ ಎವರೆಸ್ಟ್ ಶಿಖರ ಏರಿ ಸಾಧನೆ ಮಾಡಿದ್ದರು. ಇದೀಗ ಆಸ್ಟ್ರೇಲಿಯಾದ ಅತ್ಯಂತ ಎತ್ತರದ ಕರ್ ಸ್ಟೆಂಝ್ ಪಿರಮಿಡ್ ಏರಿ ಸಾಧನೆ ಮಾಡಿದ್ದಾರೆ. 4888 ಮೀಟರ್ ಎತ್ತರದ ಕಾರ್ ಸ್ಟೆಂಝ್ ಏರುವ ಮೂಲಕ ಈ ಪಿರಮಿಡ್ ಏರಿದ ಮೊದಲ ಕನ್ನಡತಿ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿದ್ದಾರೆ.

ಸತತ 25 ದಿನಗಳ ಕಾಲ ಕರ್ ಸ್ಟೆಂಝ್ ಏರುವ ಈ ರೋಚಕ ಕ್ಷಣಗಳನ್ನು ಕ್ಯಾಮರಾದಲ್ಲಿ ಸೆರೆ ಹಿಡಿದಿದ್ದಾರೆ. ಕಳೆದ ವರ್ಷ ಹಿಮಾಲಯ ಪರ್ವತ ಏರಿದ್ದ ನಂದಿತಾ ಈ ಬಾರಿ ಆಸ್ಟ್ರೇಲಿಯಾದ ಪಿರಮಿಡ್ ಏರುವ ಮೂಲಕ ಮತ್ತೊಂದು ಸಾಧನೆ ಮಾಡಿದ್ದಾರೆ. ಅಲ್ಲದೇ ಮುಂದಿನ ವರ್ಷ ಅಂಟಾರ್ಟಿಕಾ ಖಂಡದ ಪರ್ವತ ಏರುವ ಗುರಿ ಹೊಂದಿದ್ದಾರಂತೆ. ಒಟ್ಟಿನಲ್ಲಿ ಸಾಹಸ ಪ್ರವೃತ್ತಿ ಮೈಗೂಡಿಸಿಕೊಂಡಿರುವ ನಂದಿತಾ ನಾಡಿನ ಕೀರ್ತಿಯನ್ನ ವಿಶ್ವಮಟ್ಟದಲ್ಲಿ ಬೆಳಗಿದ್ದಾರೆ.